
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. november 21-én tartandó munkaterv szerinti ülésére

14. napirendhez

Tárgy: Pályázat benyújtása a vidéki gazdaság és a lakosság számára nyújtott alapszolgáltatások fejlesztésére 
Tisztelt Képviselő-testület!

2013. november 25-étől forráskimerülésig, de legkésőbb 2013. december 13-áig lehetőség nyílik az Európai Mezőgazdasági Vidékfejlesztési Alapból nyújtandó, a vidéki gazdaság és a lakosság számára nyújtott alapszolgáltatások fejlesztésére 2013-tól igénybe vehető támogatások részletes feltételeiről szóló 103/2013 (XI. 8.) VM rendelet alapján támogatási kérelmek benyújtására a Mezőgazdasági és Vidékfejlesztési Hivatalhoz (MVH).

Az intézkedés az alábbi 4 célterület segítségével járul hozzá a vidéki települések, tanyás térségek életminőségének javításához:

1. kistérségi közlekedési szolgáltatás fejlesztésére falu- és tanyagondnoki szolgáltatás ellátásához kapcsolódóan (a továbbiakban: 1. célterület)
2. kistérségi közlekedési szolgáltatás fejlesztésére egyéb szolgáltatás ellátásához kapcsolódóan (a továbbiakban: 2. célterület)

3. többfunkciós szolgáltató központ támogatása kapcsán (a továbbiakban: 3. célterület)

4. hatósági engedéllyel működő állatmenhelyek támogatása kapcsán (a továbbiakban: 4. célterület)

A támogatható tevékenységek köre célterületenként különböző: a falu- és tanyagondnoki, valamint egyéb szociális, bűnmegelőzési és közösségi szolgáltatásokhoz kapcsolódóan új gépjárműbeszerzés, a többfunkciós szolgáltató központ és az állatmenhelyek támogatása kapcsán épület külső és belső felújítása, korszerűsítése, bővítése, kisléptékű infrastruktúra fejlesztése, illetve az ezen szolgáltatásokhoz kapcsolódó eszközök beszerzése támogatható.

A támogatási kérelmeket kizárólag MVH ügyfélkapun keresztül, elektronikus úton lehet benyújtani. A támogatás mértéke az összes elszámolható kiadás 100 %-a. Költségvetési szervek esetében az EK tanácsi rendelet 71. cikk (3) bekezdés a) pontja alapján a támogatás számításának alapja az összes nettó elszámolható kiadás.
Egy támogatási kérelem keretében az 1. és 2. célterület vonatkozásában a támogatás alapját képező elszámolható nettó kiadások összege:
· személygépkocsi esetében legfeljebb 3 500 000 forint;

· terepjáró személygépkocsi esetében legfeljebb 5 000 000 forint;

·  mikrobusz esetében legfeljebb 10 000 000 forint.

A beszerzendő gépjárműnek a Gépkatalógus részét képező „Gépjármű katalógus a kistérségi közlekedési szolgáltatások fejlesztéséhez” című katalógusban meghatározott típusú gépjárműnek kell lennie.

Mivel a rendelet 3. § (1) pontja értelmében Sülysáp külterülettel jogosult a támogatást igénybevételére, a támogatható tevékenységek közül a 3. és 4. célterületre nem tud pályázni a település. Az 1. célterületen támogatható tanyagondnoki szolgálat már működik helyben az Emberséggel az Emberért Közhasznú Alapítvány ellátásában. 
Pályázatot benyújtani továbbá a következők figyelembevételével lehetséges: egy ügyfél a támogatási kérelem benyújtási időszakban egy célterületre kizárólag egy támogatási kérelmet nyújthat be, egy támogatási kérelemben kizárólag egy célterület szerepelhet. 
A 2. célterület keretében településenként legfeljebb három gépjárműbeszerzés, valamint egy településen egy szolgáltatás ellátásához kapcsolódóan kizárólag egy gépjárműbeszerzés támogatható. Egy ügyfél egy gépjármű beszerzésére vehet igénybe támogatást.

Mindezek alapján az igényeket felmérve a településen a 2. célterületre a családgondozás, a szociális célú idősgondozás, a közművelődés és a külterületi lakosság által megtermelt termények piacra juttatása terén van lehetőség pályázatot benyújtani. 
Az önkormányzat már rendelkezik MVH ügyfélkapuval (aminek elintézése sajnos több napig tart), a további regisztrációkon pedig még dolgozunk. Intézményeink útján két, de akár három pályázat benyújtását tervezzük.
Kérem a pályázat benyújtásához szükséges képviselő-testületi döntés meghozatalát.
…/2013. (XI. 21.) ÖKT határozati javaslat

Sülysáp Város Önkormányzatának Képviselő-testülete 
1./ pályázatot nyújt be a 103/2013. (XI. 8.) VM rendeletben meghatározott 2. célterületre;
2./ a fejlesztést a családgondozás, a szociális célú idősgondozás, a közművelődés és a külterületi lakosság által megtermelt termények piacra juttatása terén egyaránt szükségesnek ítéli, mivel egyik terület sem rendelkezik a pályázatban megjelölt infrastruktúrával; 

3./ felkéri és felhatalmazza a polgármestert a szükséges intézkedések megtételére, a pályázat benyújtására.
Határidő: 1-2./ azonnal; 3./ 2013. november 25.           
Felelős: polgármester
Sülysáp, 2013. november 14.

Horinka László s.k.


polgármester

Láttam!

Sülysáp, 2013. november 14.

Tóth Krisztina s.k.

jegyző

